b'\n_START_ARTICLE_\nPop Nytt\n_START_PARAGRAPH_\nPop Nytt var et norsk musikkmagasin som utkom fra 1965 til 1969._NEWLINE_Redakt\xc3\xb8rer var Per Bj\xc3\xb8rge (1965 - 1967) og Lars Chr. Sande (1967 - 1969), mens Odd Kielland var ansvarlig for lay-out. Hovedredaksjonen hadde sitt sete i Stavanger, og Bok og Blad A/S sto for utgivelsen. Bladene ble trykket p\xc3\xa5 Aktietrykkeriet. _NEWLINE_Bladet ble utgitt i 4 forskjellige formater. Innholdet var store bilder og reportasjer om hjemlige, s\xc3\xa5 vel som utenlandske, artister. Epokedefinerende artister som Bob Dylan, Rolling Stones, the Byrds, the Beatles, Pink Floyd, Jimi Hendrix etc. fikk alle spalteplass i bladene. _NEWLINE_Bladet skrev ogs\xc3\xa5 om mote, trender og bevegelser. S\xc3\xa5ledes er Popnytt en gullgruve for kunnskap om musikk fra 1965 til 1969, i tillegg til \xc3\xa5 v\xc3\xa6re en viktig kilde til hvordan 1960-tallets tankegods, livsstil, mote og musikk ble oppfattet i samtidens Norge.'